J.M. Coetzee - Wikipedia
(Aangestuur vanaf J. M. Coetzee)
9 Februarie 1940 (1940-02-09) (79 jaar oud)
Romanskrywer, essayis, literatuurkritikus, taalkundige, vertaler
Nobelprys vir Letterkunde (2003)
J.M. Coetzee (1940-) is 'n Suid-Afrikaansgebore skrywer. Hy word as die mees bekroonde lewende skrywer in die Engelssprekende wêreld beskou. Hy is die eerste skrywer aan wie die Bookerprys twee keer toegeken is en in 2003 ontvang hy die Nobelprys vir Letterkunde. Sy werk sluit in die romans Life & Times of Michael K, Disgrace, Waiting for the Barbarians, The Master of Petersburg, Slow Man en Diary of a Bad Year, en die gefiksionaliseerde outobiografieë Boyhood: Scenes from Provincial Life, Youth: Scenes from Provincial Life en Summertime. Onder sy essays tel Doubling the Point: Essays and Interviews, Giving Offence: Essays on Censorship, en Stranger Shores: Literary Essays, 1986–1999.
John Maxwell Coetzee is op 9 Februarie 1940 in Kaapstad gebore. Hy het aan die Universiteit van Kaapstad gestudeer, en het in wiskunde en Engels gekwalifiseer.
In die vroeë 1960's het hy in Engeland gewoon, waar hy onder andere as rekenaarprogrameerder gewerk het. Hy het daaroor in Youth (2002) geskryf. Hy het daarna in die VSA gestudeer, en het as dosent in Engels en literatuur daar gewerk. In 1971 het hy terug na Suid-Afrika gekom, in 1984 word hy professor by die Universiteit van Kaapstad.
In 2003 is die Nobelprys vir Letterkunde aan hom toegeken, die vierde persoon van Afrika, en tweede van Suid-Afrika wat die prys verwerf (die ander was Nadine Gordimer).
Coetzee is op 14 Junie 2010 in Amsterdam benoem tot Ridder in de Orde van de Nederlandse Leeuw, die oudste en hoogste Nederlandse siviele orde. Tydens die seremonie is hy geprys vir sy rol as verbindingsoffisier tussen die Suid-Afrikaanse en Nederlandse kulture.
Hy woon sedert 2002 in Adelaide, Australië, waar hy burgerskap ontvang het. ’n Biografie oor hóm deur J.C. Kannemeyer, J.M. Coetzee – ’n geskryfde lewe, het in 2012 verskyn.
Life & Times of Michael K (1983; Bookerprys) ISBN 0-14-007448-1
Boyhood: Scenes from Provincial Life (1998) ISBN 0-14-026566-X
The Master of Pietersburg (1994)
Disgrace (1999; Bookerprys) ISBN 0-09-928952-0
Stranger Shores: Literary Essays, 1986–1999 (September 2002) ISBN 0-14-200137-6
Diary of a Bad Year (2005) ISBN 1-84655-120-X
Here and Now: Letters, 2008–2011 (2013) ISBN 0-670-02666-2, 'n versameling briewe wat Coetzee met Paul Auster verwissel het
↑ (en) "The Nobel Prize in Literature 2003". Nobelprize.org. Besoek op 7 Oktober 2017.
↑ J.M. Coetzee word Nederlandse ridder, Nuus24, besoek op 16 Mei 2010.
Wikimedia Commons het meer media in die kategorie J.M. Coetzee.
Ontsluit van "https://af.wikipedia.org/w/index.php?title=J.M._Coetzee&oldid=1901019"
Die bladsy is laas op 31 Januarie 2019 om 07:13 bygewerk.